Document ID: 31979R2931

Padomes Regula (EEK) Nr. 2931/79
(1979. gada 20. decembris)
par palīdzības piešķiršanu to lauksaimniecības produktu eksportam, uz kuriem trešā valstī var attiecināt īpašu importa režīmu
EIROPAS KOPIENU PADOME,
ņemot vērā Eiropas Ekonomikas kopienas dibināšanas Līgumu un jo īpaši tā 43. un 113. pantu,
ņemot vērā Komisijas priekšlikumu,
tā kā dažos gadījumos uz lauksaimniecības produktiem trešās valstīs var attiecināt īpašu importa režīmu, ja produkti atbilst noteiktām specifikācijām un/vai cenu nosacījumiem; tā kā ir vajadzīga importētājas trešās valsts iestāžu un Kopienas administratīvā sadarbība, lai nodrošinātu šādas sistēmas pareizu piemērošanu; tā kā šā iemesla dēļ produktiem būtu jāpievieno Kopienā izdots sertifikāts;
tā kā, lai ievērotu iepriekšminētos cenu nosacījumus, jāņem vērā eksporta kompensācijas sistēma; tā kā sīki izstrādāti eksporta kompensācijas sistēmas noteikumi ir pieņemti saskaņā ar procedūru, kas noteikta 26. pantā Padomes 1975. gada 29. oktobra Regulā (EEK) Nr. 2727/75 par labības tirgus kopīgo organizāciju [1], kurā jaunākie grozījumi ir izdarīti ar Regulu (EEK) Nr. 1547/79 [2], un attiecīgajos pantos citās regulās par tirgu kopīgo organizāciju;
tā kā sīki izstrādāti noteikumi šajā regulā paredzēto pasākumu piemērošanai būtu jāpieņem saskaņā ar to pašu procedūru,
IR PIEŅĒMUSI ŠO REGULU.
1. pants
1. Kad eksportē lauksaimniecības produktus, uz kuriem saskaņā ar Kopienas noslēgtajiem līgumiem, ievērojot noteiktus nosacījumus, trešā valstī var attiecināt īpašu importa režīmu, dalībvalstu kompetentās iestādes pēc pieprasījuma un attiecīgu pārbaužu veikšanas izsniedz dokumentu, kas apstiprina, ka nosacījumi ir ievēroti.
2. Sīki izstrādātus noteikumus šīs regulas piemērošanai pieņem saskaņā ar Regulas (EEK) Nr. 2727/75 26. pantā un citu regulu par tirgu kopīgo organizāciju atbilstīgajos pantos noteikto procedūru.
2. pants
Šī regula stājas spēkā dienu pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1979. gada 20. decembrī

Labels: 3
6